
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

javasolt zárt ülés tartása 
Szám: 2238-2/2015
Előterjesztést készítette: Kiss Imre hatósági irodavezető
Előterjesztés elkészítésének időpontja: 2015. június 08.
Előterjesztést véleményezi: -
Döntés módja: titkos szavazás, minősített szótöbbség
Melléklet: -
E L Ő T E R J E S Z T É S

Sülysáp Város Önkormányzata Képviselő-testületének

2015. június 18-án tartandó munkaterv szerinti ülésére

1. napirendhez

Tárgy: Seprős Viktor bizottsági tagságának megválasztása, eskütétele, HSZB elnökének megválasztása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 57. § (1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát. 
Az Mötv. 58. § (1) bekezdése szerint a bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. 

Mint emlékezetes az alakuló ülésen a Képviselő-testület a Szervezeti és Működési Szabályzatának módosításával arról döntött, hogy a Humán Szolgáltatások Bizottságát 4 képviselő és 3 nem képviselő taggal állítja fel.
Szücsi Csaba képviselő úr – aki egyben a Humán Szolgáltatások Bizottságának elnöke is volt – a 2015. május 21-én megtartott Képviselő-testületi ülésen lemondott képviselői megbízatásáról oly módon, hogy mandátuma az Mötv. 30. §-a alapján a bejelentés napjával megszűnt, ezért a soron következő legtöbb szavazatot elért képviselőjelölt számára kell kiadni a mandátumot. A választási eredményeket rögzítő jegyzőkönyv alapján a soron következő helyen Kiss Tamás és Seprős Viktor egyaránt 812 szavazatot ért el, így a sorrendet sorsolással kellett eldönteni. A Helyi Választási Bizottság 2015. június 1-jei ülésén sorsolást tartott, melynek eredményeképp Seprős Viktor nyerte el a megüresedett mandátumot.

Mindezek alapján javaslatom, hogy Seprős Viktort válasszuk meg a Humán Szolgáltatások Bizottságának tagjává, valamint döntsünk a bizottság elnökének személyéről.
Kérem a Képviselő-testületet a javaslatok megtárgyalására, és döntése meghozatalára.
…/2015. (VI. .) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 58. §-a alapján a Humán Szolgáltatások Bizottságának tagjává Seprős Viktor települési képviselőt megválasztja.
Határidő: azonnal
Felelős: polgármester 
…/2015. (VI. .) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 58. §-a alapján a Humán Szolgáltatások Bizottságának elnökévé ……………………. települési képviselőt megválasztja.
Határidő: azonnal
Felelős: polgármester 
Sülysáp, 2015. június 08.

Horinka László s.k.

